**Vláda schválila 40 opatrení proti koronavírusu - zoznam**

**Po nočnom rokovaní vlády a ústredného krízového štábu dnes premiér Igor Matovič predstavil sériu opatrení, ktorými chce štát bojovať proti šíreniu koronavírusu. Viacero z nich sa týka dôchodcov, ktorí sú dnes najohrozenejšou skupinou ľudí.  
Penzisti by napríklad mali nakupovať len v čase od 9:00 do 12:00 hod., nemali by vychádzať z domu ani cestovať vlakmi.**

**Rúška budú povinní nosiť všetci, ktorí vyjdú z domu a pri vstupoch do nemocníc či obchodov sa ľuďom bude merať teplota čela.**

**„Epidemiologické opatrenia musia byť efektívne, nemôžeme úplne všetko zakázať, život musí ísť ďalej,” povedal hlavný hygienik SR Ján Mikas. Tieto opatrenia sú podľa neho adekvátne, ale ak si to bude situácia vyžadovať, bude sa zvažovať aj zákaz vychádzania. V takomto prípade by vláda musela vyhlásiť núdzový stav pre celú republiku.**

**Prinášame prehľad všetkých opatrení, o ktorých dnes informoval Matovič.**